Komiteens formann var John Moore-Brabazon, som var den første engelskmann som hadde ført et motorisert luftfartøy og var innehaver av Storbritannias første flysertifikat. Han hadde vært transportminister, og ble seinere minister for militærflyproduksjon (Minister of Aircraft Production). Han ble i 1942 utpekt av Winston Churchill til å lede komiteen som uoffisielt skulle få hans navn. Innen komiteen kom i gang, var han utnevnt til baron Brabazon of Tara.